5.ÕPILASTE JA KOOLITÖÖTAJATE VAIMSET VÕI FÜÜSILIST TURVALISUST OHUSTAVATE OLUKORDADE ENNETAMISE, JUHTUMITEST TEAVITAMISE, NENDE LAHENDAMISE KORD

 Narva Soldino Gümnaasium
Alus: Põhikooli ja gümnaasiumi seadus § 44, 45.

 

1. Turvalisust ohustavatest juhtumitest teavitamise ja nende juhtumite lahendamise kord 
1.1 Kõigil Kooli töötajatel, kes omavad teavet Kooli õpilaste või personali vaimset või füüsilist turvalisust ohustavatest juhtumitest ja internetis levivatest ähvardustest on kohustus teavitada sellest kooli juhtkonna liikmeid, kes korraldavad infovahetamise kooli ja kodu vahel, kaasates vajadusel muid turvalisusega tegelevaid isikuid ja / või organisatsioone.

1.2 Kooli töötajal on õigus nõuda teiselt töötajalt, turvalisuse ohuga seotud info omavalt isikult, kolmandalt isikult ja õpilaselt kirjalikku seletust talle teadaoleva süü- või väärteo kohta.

1.3 Seletuskirja kantakse vähemalt alljärgnev: süü- või väärteo toimepanemise aeg ja kirjeldus; seletuskirja koostamise kuupäev; seletuskirja kirjutaja nimi ja allkiri.

1.4 Kui Kooli direktor leiab, et isikut, kes pani toime teo, ei saa mõjutada pedagoogilise vestluse kaudu, teeb ta vastava esildise ning saadab selle alaealise elukohajärgsele alaealiste komisjonile koos taotlusega kohaldada alaealise mõjutusvahendite seaduses ettenähtud mõjutusvahendeid. Enne alaealiste komisjoni pöördumist tuleb õpilasele ja tema seaduslikule esindajale selgitada teo olemust ja alust. Julma vägivalla puhul kutsutakse kooli nii politsei kui ka lapsevanem.

1.5 Kui Kooli territooriumil viibivad alkoholi- või narkojoobes või suitsetavad isikud, siis tuleb pöörduda koheselt politseiesindaja poole, kes rakendavad vastavad meetmed vastavalt politseiseadusele ja tubakaseadusele.
1.6 Raskema juhtumi puhul (kui asja ei ole võimalik lahendada kodukorra punktides 10.1-10.5 nimetatud meetmete abil) pöördub Kool MTÜ Lapsele oma kodu või/ja sotsiaalameti töötajate poole, kelle pädevusse kuulub antud juhtumi lahendamine.

2. Vaimset või füüsilist turvalisust ohustavate olukordade ennetamine
2.1 Ruumide ja territooriumi kasutamine korraldatakse võimaluse piires selliselt, et see aitaks ennetada õpilaste ja koolitöötajate vaimset või füüsilist turvalisust ohustava olukorra tekkimist.

2.2 Õpilasi ei jäeta järelvalveta:

2.2.1 õpilase tunni korda rikkumisel lähtutakse kodukorra punktist 4.1;

2.2.2 tervisehäirega õpilast saadetakse vajadusel õpetaja või koolitöötaja poolt kooli med. kabinetti;

2.2.3 vahetundides rakendatakse turvalisuse tagamiseks korrapidajaid õpetajaid.

2.3 Õpilase puudumisest päevakavajärgsest tunnist teavitatakse kassijuhatajat, kes korraldab vanema teavitamise vanemaga kokkulepitud sidekanali kaudu.

2.4 Õpilase eemale jäämisest kodustel põhjustel või seoses haigusega teavitab lapsevanem klassijuhatajat esimese päeva jooksul. Teate saab jätta e-kooli kaudu.
2.5 Gümnaasiumi õpilane elab tervislike eluviiside põhimõttel ja käitub koolis vastavalt hea tava- ja kooli kodukorra reeglitele.
3. Õpilaste ja koolitöötajate turvalisuse üle järelevalve tagamiseks võib kool kontrollida kooli hoonest või territooriumilt sisse- ja väljaliikumist
3.1 Õpilase vajadusest lahkuda koolist õppepäeva sees teavitab lapsevanem klassijuhatajat.

3.2 Õpilane peab tunnilt lahkumiseks saama klassijuhatajalt kirjaliku loa. Kirjaliku loa alusel väljastatakse õpilasele garderoobis üleriided.

3.3 Kui kooli esindamise eesmärgil võistlustel, üritustel või olümpiaadidel ei saa õpilane viibida õppetunnis, siis esitab ürituse eest vastutaja õppealajuhatajale taotluse õpilase päevakava muutmiseks, olles eelnevalt kooskõlastanud selle õpilase vanemaga.

3.4 Külalised, k.a lapsevanemad, omavad õigust siseneda kooli õppekorpusesse isikuttõendava dokumendi alusel.

3.5 Kooli sisenevad külalised registreeritakse valvelauas.
3.6 Koolis viibivate inimeste pildistamine, filmimine, kõne salvestamine ja avalikustamine ilma nende nõusolekuta on keelatud.
4. Jälgimisseadmestiku kasutamine

Kool võib õpilaste ja koolitöötajate turvalisust ohustava olukorra ennetamiseks ning  olukorrale reageerimiseks kasutada kooli territooriumil jälgimisseadmestikku turvaseaduses sätestatud tähenduses ja korras, arvestades isikuandmete kaitse seaduses sätestatud nõudeid. Jälgimisseadmestiku kasutamise kord sätestatakse kooli kodukorras.

5.   Reageerimine ja meetmete rakendamine
Eesmärgiga mõjutada õpilasi kooli kodukorra kohaselt käituma ja teistest lugu pidama ning ennetada turvalisust ohustavate olukordade tekkimist koolis, võib õpilase suhtes rakendada põhjendatud, asjakohaseid ja proportsionaalseid tugi- ja mõjutusmeetmeid.

Õpilase suhtes võib rakendada kodukorras sätestatud tingimustel ja korras kohaldatavaid tugimeetmeid ning üht või mitut järgmist mõjutusmeedet:

5.1 õpetaja suuline märkus;

5.2 õpetaja kirjalik märkus e-kooli kaudu;

5.3 vestluse pidamine;

5.4 individuaalse õppekava rakendamine;

5.5 õpilasele pikapäevarühma tegevuste määramine;

5.6 õpilasega tema käitumise arutamine klassijuhataja ja/või sotsiaalpedagoogi juures;

5.7 õpilasega tema käitumise arutamine vanemate juuresolekul;

5.8 õpilasega tema käitumise arutamine õppealajuhataja ja/või direktori juures;

5.9  juhtkonna suuline noomitus;

5.10 noomitus direktori käskkirja alusel;

5.11 vali noomitus direktori käskkirja alusel;

5.12 esemete, mida õpilane kasutab viisil, mis ei ole kooskõlas kooli kodukorraga, kooli hoiulevõtmine;

5.13 õppetunnist eemaldamine koos kohustusega viibida määratud kohas ja saavutada tunni lõpuks nõutavad õpitulemused õpetaja antud ülesande alusel;

5.14 konfliktolukorras osalenud poolte lepitamine eesmärgiga saavutada kokkulepe edasiseks tegevuseks;

5.15 pärast õppetundide lõppemist koolis viibimise kohustus koos määratud tegevusega kuni 1,5 tunni ulatuses ühe õppepäeva jooksul;

5.16 ajutine keeld võtta osa õppekavavälisest tegevusest koolis, näiteks üritustest ja väljasõitudest;

5.17 õpilase üleviimine käitumis- ja kasvatusraskustega õpilaste klassi;

5.18 käitumishinde alandamine (kooli hindamissüsteemi alusel); 

5.19 õpilasega tema käitumise arutamine õppenõukogus või hoolekogus.

Punktides 5.13 ja 5.15 sätestatud mõjutusmeetmete rakendamise ajal tagab kool järelevalve õpilase üle ja vajaduse korral õpilase pedagoogilise juhendamise.

Gümnaasiumi kodukorda rikkuvat õpilast ja tema vanemaid teavitatakse rikkumistest e-kooli kaudu ja vajaduse korral kirjaga.
